জেলা আওয়ামী লীগের কাছে লিখিত অভিযোগপত্রে বাদল উল্লেখ করেছেন, হরিপুর ইউনিয়নের ৮ নম্বর ওয়ার্ড আওয়ামী লীগের সভাপতি আবদুস সোবানের ছেলে আজিমুদ্দিনকে আন্ধারকোঠা সরকারি প্রাথমিক বিদ্যালয়ের নৈশপ্রহরী পদে চাকরি দেয়ার জন্য চার বছর আগে রাজশাহী-৩ (পবা-মোহনপুর) আসনের সংসদ সদস্য আয়েন উদ্দিন ৩ লাখ টাকা নেন। তিনি নিজে ঢাকায় গিয়ে ন্যাম ভবনে এমপি আয়েন উদ্দিনের বাসায় গিয়ে সেই টাকা দিয়েছেন। কিন্তু চাকরি হয়েছে আরেকজনের। পরবর্তিতে অনেক দেন দরবার করে হরিপুর ইউপি চেয়ারম্যান বজলে রেজভি আল হাসান মঞ্জিলের মাধ্যমে বছর খানেক আগে দুই লাখ টাকা ফেরত দেন সংসদ সদস্য আয়েন। এখনো ১ লাখ টাকা পাবেন তিনি।